Source: http://www.juridica.ee/article.php?uri=2010_1_t_iendava_t_endi_kogumise_taotlus_kriminaalmenetluses
Timestamp: 2019-10-16 09:54:27+00:00

Document:
Täiendava tõendi kogumise taotlus kriminaalmenetluses
Number 2010 /1 | Lk 35-40
Teatud juhtudel on kriminaalmenetluses kohtulikul arutamisel vaja esitada täiendavate tõendite kogumise taotlus. Kuid sellise taotluse esitamine on põhjendatud vaid teatavatel tingimustel. Kriminaalmenetluse seadustiku § 276 lõikest 1 ja § 297 lõikest 3 ilmneb, et kohtul on kriminaalmenetluses suhteliselt laiad võimalused keelduda täiendavate tõendite kogumise taotluse rahuldamisest. Paragrahv 276 lõike 1 punktist 2 tulenevalt peab kohus täiendava tõendi kogumise taotluse lahendamisel hindama, kas kohtumenetluse pool on piisavalt põhjendanud, miks ta pole taotlust varem esitanud. Sama lõike punkti 1 kohaselt peab kohus ka hindama, kas täiendaval tõendil on selle kriminaalasja lahendamisel tähtsust, ning punkti 3 kohaselt kaaluma, kas taotluse tähtsus on vastavuses tõendite kogumise ajakuluga või tõendite saamise raskustega. Täiendava tõendi kogumise taotluse esitaja peaks taotluse põhjendamisel § 276 lõikes 1 sätestatuga arvestama.
Käesolevas artiklis on vaatluse all tõendi kogumise taotluse esitamise õigeaegsus ning täiendava tõendi kogumise taotluse põhjendamine. Vaadeldakse ka küsimust, millistel juhtudel ei ole täiendaval tõendil kriminaalasja lahendamisel tähtsust § 276 lõike 1 punkti 1 tähenduses ning millised on olulisemad aspektid, mida võiks silmas pidada § 276 lõike 1 punkti 3 alusel taotluse tähtsuse hindamisel ja kaalumisel.

References: § 276
 § 297
 kohus 
 kohus 
 § 276
 § 276
 § 276